Referat fra styremøte 16.01.2019
Til stede: Klas, Gunn, Katrin, Thomas, Arne, Ann Kristin

Sak 1: Godkjenning av referat fra styremøtet 21.11.2018.

Referat fra styremøte 21.11.18 ble godkjent. 

Sak 2: Status, sponsing. Klas orienterer.

Klubben har fått inn 109000 kr i sponsorpenger. I tillegg har Sparebank 1 sponset Grace med 25000 kr. Sponsorgruppen jobber nå videre med å få flere sponsorer. 

Sak 3: Idrettens dag, Østfoldhallen, 2. Februar. Fordele oppgaver.

Klubben tjener kr. 3000 på å delta på dette arrangementet. Arne gjør klar henger. Arne hører med Abdulla og Hassan om de kan transportere mattene. Klas hører med Njål og Mansor om de kan ta ansvar for opplegget med barna i Østfoldhallen. Klubben gir 400 kr til hver. 

Sak 4: Planlegging av samling kvinnelandslaget 21. – 26. Januar. 

Damegruppa står for bespisning og de har kontroll på dugnadslistene. 

Sak 5: Gjennomgang av evalueringen av treningstider.
Totalt 13 svarte på evalueringen av treningstider. Av disse er det tre som synes det gamle systemet var bedre, to synes det nye og gamle systemet er omtrent like bra og åtte synes de nye treningstidene er bedre.


Punktet som mange nevner som kommentar er at treningen er noe sen for de minste i Rekrutt/NM-gruppe, så det er viktig at de får avslutte treningen senest kl halv åtte. Én kommer med forslag om at Elite-/OL-/Samarbeidsgruppa bør trene én time senere.

Når det gjelder nivået på treningene så er de fleste fornøyde.

Innstilling/forslag til vedtak: Siden en stor overvekt sier treningstidene er bedre nå så fortsetter vi med disse treningstidene.

Styret vedtok med bakgrunn i evaluering at de nye treningstidene er gjeldene.

Sak 6: Treningsavgifter 2019.
Innstilling/forslag til vedtak: 1200 kr/år for bryteskole/knøtt  (alle under 10 år); 2000 kr for G/J12; 3000 kr for G/J15 og eldre. 8000 kr per år for samarbeidsgruppen.
Hva med seniorgruppen som har (midlertidig) fått lov til å trene kl 20:00 mandager. Skal de betale treningsavgift, eller holder det at de er medlemmer av klubben?

Styret vedtok forslaget til nye trengingsavgifter for 2019. Når det gjelder seniorgruppen så holder det med at disse er medlemmer av klubben. Klas fatter et skriv til samarbeidsgruppa der klubben legger frem hva hospitantene får av tilbud når de trener på Atlas. 

Sak 7: Oppnevne ansvarlig/komité for å arrangere stevne i regi av Atlas for sesongen 2019/2020.
Foreslå datoer for stevnet.

Styret tenker at det er viktig at klubben drifter et stevne for knøtt/nybegynner/G12-15. Klas tar kontakt med Gudrun og Hassan så de kan komme med forslag til gode datoer for stevne. Saken vil bli tatt opp på neste styremøte. 

Sak 8: Sette dato og rammer, fremdriftsplan og ansvarsområder for alle forberedelser til årsmøtet.
I Lov for Atlas står følgende:
”Årsmøtet innkalles av styret med minst én måneds varsel direkte til medlemmene eventuelt på annen forsvarlig måte, herunder ved kunngjøring i pressen, eventuelt på idrettslagets internettside. Innkallingen kan henvise til at saksdokumentene gjøres tilgjengelig på idrettslagets internettside eller på annen forsvarlig måte. I så fall skal det fremgå at dokumentene vil bli gjort tilgjengelige senest én uke før årsmøtet. Forslag som skal behandles på årsmøtet, må være sendt til styret senest to uker før årsmøtet. Fullstendig sakliste og andre nødvendige saksdokumenter med forslag til årsmøtet må være gjort tilgjengelig senest én uke før årsmøtet.
NB! Også valgkomiteens innstilling”
Forslag: Årsmøtet avholdes onsdag 7., 14. eller 21. mars kl 18:00. Klas sender ut innkalling til årsmøtet basert på NIFs mal senest én måned før årsmøtet. Vi holder siste styremøte før årsmøtet 13 dager før årsmøtet, hvor endelig saksliste settes opp og budsjett, regnskap, årsberetning og andre årsmøtedokumenter gjennomgås. Disse dokumentene sendes ut til styret én uke før siste styremøte.

Dato for årsmøte ble satt til 20.3.19 kl. 1800. Det blir avholdt et styremøte torsdag 7.3.19 kl. 1800. Der vil man gå igjennom forslag og saksdokumenter. 

Klas sender mail til valgkomitéen om hvem som er på valg. 

Sak 9: Gjennomgå forslag til sportslig plan og -budsjett 2019.

Klas viste frem stevneplan for 2019 som er utarbeidet av Georghe og Gudrun. Det sportslige budsjettet er satt til 160000. Styret synes dette budsjettet virket fornuftig. Styret lurte på hvor mange som er ment til å reise til Tallin på stevene. Klas sjekker dette opp. 




Sak 10: NM/landsstevne i Tromsø 2. mars. Billetter må kjøpes, egenandeler bestemmes.

Det er 10 utøvere som skal reise til Tromsø. Egenandelen settes til 1000 kr. Det er mulig å gi støtte til utøvere som ikke kan betale denne prisen. Klas sender ut en mail om påmelding og egenandel. Det blir med en trener fra Atlas. 

Thomas undersøker og bestiller flybilletter. SAS har gruppereiser. 

Sak 11: Kjøpe hus til Atlas?
Flere har ytret ønske om at Atlas skal investere i et hus for utleie til sine utøvere, spesielt utøverne i samarbeidsgruppa som har flyttet til Fredrikstad for å bryte i Atlas og gå på Wang Toppidrett. Bør en komité nedsettes for å se videre på dette med tanke på å fremlegge det for årsmøtet?

Styret ønsker å høre med den eldre garde i klubben (Jan Egil, Arne, Kari….) om hva de tenker om denne saken. Arne tar kontakt og lodder stemningen. Hvis man skal bruke oppsparte midler på et hus for utleie så må dette drøftes på et medlemsmøte. I tillegg så må det nevnes på årsmøtet.

Denne saken tas opp på nytt på neste styremøte. 


Sak 12: Eventuelt.
Klubben inviterer til film og pizzakveld for rekrutt/NM gruppa lørdag 9.3.19. 

Ann Kristin Kjølholdt

